Allerede ved tusenårsskiftet hadde TØH sitt eget idrettslag, TØH IL. I 2005 ble det vedtatt å endre dette navnet til HiSSI (Høgskolen i Sør-Trøndelag Studentidrett) og å omgjøre organisasjonens struktur med det formålet å kunne tilby samtlige av HiSTs studenter et sportslig tilbud utover NTNUI, og ikke bare studentene ved TØH. Etter flere år med laber oppslutning blant studentene ved de enkelte campus, gjenoppsto i 2008 altså ideen om et eget idrettslag ved det som nå er Trondheims første handelshøyskole.